Центарот за правни истражувања и анализи (ЦПИА) за потребите на проектот ,,Добро владеење во животна средина за имплементација на Зелена Агенда за Западен Балкан” финански поддржан од Европската Унија, број на договор 2023/452-483 објавува:

**ЈАВЕН ПОВИК**

За ангажирање на 2 (два) правни експерти за изработка на извештај за проценка на потребите од обуки и акциски план за обуки во судовите, јавните обвинителства, МВР, МЖСПП и ДИЖС и подготовка на курикулум за напредна обука на судовите, јавните обвинителства, МВР, МЖСПП и ДИЖС за потребите на проектот***,,Добро владеење во животна средина за имплементација на Зелена Агенда за Западен Балкан Зелена Агенда за Западен Балкан”***

1. **Позадина**

Во Република Северна Македонија имплементацијата на законите од областа на животната средина често пати се одвива отежнато (воздух, отпад, вода, природа, индустриско загадување, хемикалии, бучава…), а особено загрижува спроведувањето и  хармонизација со Директивите за оцена на влијанието врз животната средина и стратегиска оцена на животната средина. Видливо е постепеното зголемување на еколошките престапи, а со тоа и бројот на пријави и пресуди за истите (27 пресуди во 2019 година, 81 во 2020 година и 126 во 2021 година). Сепак, независно од тоа, многу престапи остануваат неказнети или пак глобите со кои се санкционирани се незначителни.  Новиот Кривичен Законик внесе новитети во делот на казни и одговорност за правни лица, со што националното законодавство стана подобро усогласено со директивите на Европската Унија. Сепак, во главните одговорни институции, како судството, јавното обвинителство, Министерството за Внатрешни работи, Државниот Инспекторат за Животна Средина недостасуваат капацитети за спроведување на овие новости, особено во врска со еколошките престапи, методите за утврдување на штетата и утврдување на одговорноста.

Од горе наведените причини општата цел на проектот е да се зајакне владеењето на правото во животната средина, особено во борбата против еколошките злосторства и други сериозни прекршоци преку ефективно административно и кривично спроведување во согласност со стандардите на ЕУ и Зелената агенда за Западен Балкан.

Проектот ќе ангажира 2 (два) правни експерти за изработка на извештај за проценка на потребите од обуки и акциски план за обуки во судовите, јавните обвинителства, МВР, МЖСПП и ДИЖС и подготовка на курикулум за обуки на судовите, јавните обвинителства, МВР, МЖСПП и ДИЖС.

1. **Број на експерти**

За изработка на извештај за проценка на потребите од обуки и акциски план за обуки во судовите, јавните обвинителства, МВР, МЖСПП и ДИЖС и подготовка на курикулум за обуки на судовите, јавните обвинителства, МВР, МЖСПП и ДИЖС Центарот за правни истражувања и анализи ќе ангажира двајца (2) правни експерти.

1. **Специфични задачи на експертот**

Експеротот ќе ги спроведе следниве специфични задачи:

* Утврдување на потребниот тип на обуки преку комбинација од повеќе методи: анкетирање, фокус групи, преглед на законодавство, извештаи, стратегиски документи и анализи
* Идентификување на потребите (точен преглед на моменталната состојба на работите, институции и програми за обука)
* Методологија за обуки и акциски план
* Подготовка и изработка на курикулум за напредна обука врз основа на националната законодавна рамка и референци на соодветната судска пракса од Европскиот суд за човековите права и Советот на Европската Унија и идентификуваните потреби
* Унификација на курикулумот со стандардите и програмата на Академијата за судии и јавни обвинители
1. **Главна цел**

Експертите ќе бидат одговорни да учествуваат, да го спроведуваат и да го финализираат процесот на изработка на извештај за проценка на потребите од обуки и акциски план за обуки во судовите, јавните обвинителства, МВР, МЖСПП и ДИЖС и подготовка на курикулум за напредна обука на судовите, јавните обвинителства, МВР, МЖСПП и ДИЖС.

1. **Известување**

Експертот ќе поднесува извештаи директно до Проектниот менаџер.

1. **Квалификации и искуство**

Експертот потребно е да ги има следниве квалификации и искуство:

* Минимум седум (7) години релевантно работно искуство;
* Длабоко познавање на македонското и меѓународното законодавство,
* Одлични вештини за анализа и пишување.
* Компјутерска писменост и компетентност, Microsoft Word, Excel, Access, PowerPoint;
* Докажана способност за работа и интеракција со луѓе од различно, професионално, социјално и културно потекло;
1. **Останати барања:**
* Одлични вештини за планирање, организирање и пишување;
* Одлични комуникациски вештини;
* Сигурна и одговорна личност со капацитет за работа под професионални услови и во меѓународно опкружување;
* Добар тимски играч, истовремено независен и способен да работи автономно.

1. **Референци**

Потврдени препораки од претходната работа при изготвување на слични правни документи.

1. **Очекувани резултати од ангажманот**

 Експертот се очекува да ги постигне следниве клучни резултати (списокот не е исцрпен):

|  |  |  |
| --- | --- | --- |
| **Времетраење (денови)** | **Тип на активност**  | **Клучни резултати**  |
| До 19 работни дена од мај до декември 2024 година за подготовка на оценка | Истражување и изготвување на извештај за проценка на потребите од обуки и подготовка на курикулум | Изработка на извештај за проценка на потребите од обуки и акциски план за обуки во судовите, јавните обвинителства, МВР, МЖСПП и ДИЖС и подготовка на курикулум за напредна обука на судовите, јавните обвинителства, МВР, МЖСПП и ДИЖС |

1. **Услови за извршување**

Правата и обврските кои произлегуваат од ангажманот ќе бидат уредени со договор за услуги. Експертите ќе имаат обврска да доставуваат месечни извештаи за изработените работни задачи и листи на сработени работни денови (Timesheets) на англиски јазик најдоцна до 5ти од месецот за претходниот месец. Извештаите ќе се доставуваат до Проектниот менаџер на е-пошта: nikola.jovanovski@cpia.mk

По известувањето за договорот, експертот ќе ги разгледа условите за неговата работа и ќе ги пријави сите точки кои бараат дополнителни информации или појаснување. Тој / таа ќе контактира со проектниот менаџер за да ги добие сите потребни информации, упатства и насоки што го регулираат спроведувањето на задачата.

1. **Времетраење и сума**

Работниот ангажман за изработка на извештај за проценка на потребите од обуки и акциски план за обуки во судовите, јавните обвинителства, МВР, МЖСПП и ДИЖС и подготовка на курикулум за обуки на судовите, јавните обвинителства, МВР, МЖСПП и ДИЖС ќе биде спроведен во деветнаесет (19) работни дена по експерт во периодот од мај до декември 2024 година. За секој работен ден предвиден е надоместок од 150 евра во бруто износ кои ќе бидат исплатени во денарска противвредност, според курсот на Проектот.

1. **Начин на аплицирање и рок:**

Заинтересираните лица кои ги исполнуваат условите наведени во точките 6, 7 и 8 од овој повик потребно е да достават детална биографија во која ќе бидат наведени референци со кои се потврдува исполнувањето на бараните услови.

Биографијата треба да се достави во електронска верзија на е-пошта: contact@cpia.mk со назнака ,,Добро владеење во животна средина за имплементација на Зелена Агенда за Западен Балкан’’. Рокот за аплицирање е до 26.04.2024 година до 16:30h.

Пристигнатите биографии ќе бидат евалуирани од страна на стручна комисија основана од Извршниот одбор на ЦПИА. Критериуми кои ќе бидат земени при предвид при одлучувањето се: целосно исполнување на условите од точка 6, 7 и 8 на овој повик и доставувањето на рефенреци со кои се потврдува исполнувањеѕо на овие услови.

Контакт лице за овој повик е Никола Јовановски, е-пошта: nikola.jovanovski@cpia.mk